A actividade económica

- A actividade económica
- 1. Secuencia de contidos e actividades en lingua galega
  - 1.1 Economia
    - 1.1.1 A actividade económica
    - 1.1.2 Recursos naturais
  - 1.2 O sector primario
    - 1.2.1 A agricultura
    - 1.2.2 A gandaría
    - 1.2.3 Recursos forestais
    - 1.2.4 A agricultura en Galicia
    - 1.2.5 A pesca
    - 1.2.6 A pesca en Galicia
    - 1.2.7 A minaría en Galicia
  - 1.3 O sector secundario
    - 1.3.1 Materias primas e fontes de enerxía
    - 1.3.2 A industria
    - 1.3.3 O sector secundario en España
  - 1.4 O sector terciario
    - 1.4.1 O comercio
    - 1.4.2 O transporte
    - 1.4.3 O turismo
    - 1.4.4 Educación
    - 1.4.5 Sanidade
- 2. Resumo de contidos
- 3. Exercicios de autoavaliación
- 4. Solucionarios
  - 1.5 solucions actividades
  - 1.6 Solucións dos exercicios de autoavaliación
- 5. Glosario
- 7. Bibliografía e recursos

« Anterior | Seguinte »

# 1.4.2 O transporte

Os medios de transporte permiten o movemento de persoas e mercadorías por calquera lugar da Terra. Constitúen un importante factor de desenvolvemento económico. O seu desenvolvemento produciuse especialmente a partir da Revolución Industrial de mediados do século XVIII, aínda que foi nos séculos XIX e XX cando se perfeccionaron.

Clasificación do transporte

- Polo contido: de mercadorías ou de pasaxeiros.

- Polo número de pasaxeiros: individuais (bicicleta, ...) ou colectivos (autobús, ...).

- Pola propiedade: públicos ou privados.

- Polo medio polo que se desprazan:

- Transporte terrestre.

- - - Ferroviario: desenvolveuse no século XIX coa locomotora de vapor. Permite transportar grandes cantidades de produtos, a longas distancias, reducindo o custo e o tempo. Na actualidade, en zonas desenvolvidas, este medio de transporte está a cobrar un novo pulo grazas ás liñas de alta velocidade.

    - Por estrada: a aparición do automóbil favoreceu a aparición de estradas e autoestradas. É o medio máis empregado para o desprazamento de persoas e mercadorías en distancias curtas e medias. Medios: bicicletas, motocicletas, automóbiles, autobuses e camións.

- Transporte naval: é o sistema máis importante para transportar mercadorías pesadas ou de gran volume a longas distancias. Entre as súas infraestruturas precisa de portos, embarcacións (fabricadas en estaleiros), conexións ás redes terrestres e boas condicións xeográficas.

- - - Transporte fluvial: por ríos navegables ou lagos. Emprega barcos de reducida tonelaxe ou barcazas de pouco fondo. Destacan ríos como o Missisippi, Orinoco, Amazonas, Congo, Rihn, Volga ou Danubio.

    - Transporte marítimo: flotas de barcos, especializados pola carga. As principais rutas son a do Atlántico norte (entre Europa e os Estados Unidos de América), a do Índico e o Mediterráneo (a través da canle de Suez, que une os territorios petrolíferos do golfo Pérsico con Europa) e a do Índico e o Pacífico (entre os Estados Unidos e o leste de Asia, a través da canle de Panamá).

- Transporte aéreo: medio de transporte máis moderno, rápido, cómodo e para distancias medias ou longas. Caro. Especializado en turismo ou negocios. Precisa instalacións fixas (aeroportos) e móbiles (avións).

Licenciado baixo a Creative Commons Attribution Non-commercial Share Alike License 3.0

« Anterior | Seguinte »