A actividade económica

- A actividade económica
- 1. Secuencia de contidos e actividades en lingua galega
  - 1.1 Economia
    - 1.1.1 A actividade económica
    - 1.1.2 Recursos naturais
  - 1.2 O sector primario
    - 1.2.1 A agricultura
    - 1.2.2 A gandaría
    - 1.2.3 Recursos forestais
    - 1.2.4 A agricultura en Galicia
    - 1.2.5 A pesca
    - 1.2.6 A pesca en Galicia
    - 1.2.7 A minaría en Galicia
  - 1.3 O sector secundario
    - 1.3.1 Materias primas e fontes de enerxía
    - 1.3.2 A industria
    - 1.3.3 O sector secundario en España
  - 1.4 O sector terciario
    - 1.4.1 O comercio
    - 1.4.2 O transporte
    - 1.4.3 O turismo
    - 1.4.4 Educación
    - 1.4.5 Sanidade
- 2. Resumo de contidos
- 3. Exercicios de autoavaliación
- 4. Solucionarios
  - 1.5 solucions actividades
  - 1.6 Solucións dos exercicios de autoavaliación
- 5. Glosario
- 7. Bibliografía e recursos

« Anterior | Seguinte »

# 1.2 O sector primario

O sector primario abrangue as actividades que tratan de conseguir alimentos e outras materias primas; é dicir, a agricultura, a silvicultura, a gandaría, a apicultura, a caza, a pesca, a acuicultura e a minaría.

Ata hai pouco tempo, aínda hoxe en países pouco desenvolvidos, a agricultura constituía a riqueza fundamental dos pobos. Era a base da economía. Hoxe, o papel económico da agricultura non é tan fundamental, pero ten importancia notable como fonte de alimentación humana, como subministradora de materias primas industriais e polo número de agricultores.

A gandaríaestá moi unida á agricultura. A maior parte das rexións agrícolas son tamén gandeiras. Con todo, a extensión da gandaría é meirande ca a da agricultura.

A actividade pesqueiraé importante pola masa de proteínas que extrae do mar, polos procesos industriais que leva parellos e polo volume de emprego que xera.

Así, a pesca mantén relacións intersectoriais con industrias auxiliares (construción naval, carburantes e equipamento pesqueiro) e con industrias complementarias (conservación, transformación e distribución do peixe), decisivas no sistema produtivo.

En todo o mundo hai no subsolo grandes reservas de materias primas necesarias para o mantemento da industria, como ferro, cobre, bauxita ou estaño. Do subsolo obtéñense tamén recursos enerxéticos necesarios á actividade industrial, como carbón ou petróleo. De aí a grande importancia da minaría.O coñecemento do subsolo revela a existencia de rochas, minerais e fontes de enerxía, susceptibles de seren explotadas industrialmente.

Sector primario: Agricultura, Gandaría, Silvicultura ,Acuicultura, Apicultura, Caza, Pesca, Minaría

Licenciado baixo a Creative Commons Attribution Non-commercial Share Alike License 3.0

« Anterior | Seguinte »