A actividade económica

- A actividade económica
- 1. Secuencia de contidos e actividades en lingua galega
  - 1.1 Economia
    - 1.1.1 A actividade económica
    - 1.1.2 Recursos naturais
  - 1.2 O sector primario
    - 1.2.1 A agricultura
    - 1.2.2 A gandaría
    - 1.2.3 Recursos forestais
    - 1.2.4 A agricultura en Galicia
    - 1.2.5 A pesca
    - 1.2.6 A pesca en Galicia
    - 1.2.7 A minaría en Galicia
  - 1.3 O sector secundario
    - 1.3.1 Materias primas e fontes de enerxía
    - 1.3.2 A industria
    - 1.3.3 O sector secundario en España
  - 1.4 O sector terciario
    - 1.4.1 O comercio
    - 1.4.2 O transporte
    - 1.4.3 O turismo
    - 1.4.4 Educación
    - 1.4.5 Sanidade
- 2. Resumo de contidos
- 3. Exercicios de autoavaliación
- 4. Solucionarios
  - 1.5 solucions actividades
  - 1.6 Solucións dos exercicios de autoavaliación
- 5. Glosario
- 7. Bibliografía e recursos

« Anterior | Seguinte »

# 1.4.1 O comercio

Comercio é o conxunto de actividades relacionadas co intercambio de bens e servizos, baseado na lei da oferta e da demanda. O sistema máis antigo de comercio é o troco ou intercambio de produtos; máis tarde foi substituído polo uso do diñeiro e a aparición de mercados ou lugares para o intercambio.

- Comercio interior. Desenvólvese dentro das fronteiras dun Estado, e realízase en mercados fixos, grandes superficies (supermercados ou hipermercados), mercados centrais de abastecemento, pequenos comercios, feiras de mostras ou comercio ambulante.

- Comercio exterior. O comercio exterior é o intercambio de bens ou servizos entre un país e os demais, alén das súas fronteiras. Existen dous indicadores para medir o nivel comercial dun Estado:

- Balanza comercial: é a relación entre o valor do que se vende (exportacións) e o que se compra (importacións). A balanza é positiva se é maior o valor das exportacións; é negativa se é superior o valor das importacións.

- Balanza de pagamentos: documento no que se rexistran as operacións comerciais, servizos ou movementos de capitais entre os habitantes dun país cos do resto do mundo. É o resultado da combinación da balanza comercial, a de servizos (seguros e turismo), capitais e transferencias (actividades financeiras).

Políticas comerciais

- Proteccionismo: os estados establecen aranceis (impostos) fronteirizos para protexer os produtos nacionais fronte aos da competencia procedentes do estranxeiro.

- Librecambismo: política económica sen barreiras no intercambio comercial cos demais países.

- Sistema mixto: cando se practica unha política de librecambismo cun bloque de países e de proteccionismo cos outros.

Intercambios comerciais

Os países producen en exceso determinados artigos ou servizos, mentres precisan doutros. O grao de excedentes ou de déficits determina a cantidade, o destino e a frecuencia dos intercambios comerciais entre unhas e outras rexións do mundo.

Actualmente, o comercio ten enorme importancia pola constante demanda de produtos e polo desenvolvemento dos medios de transporte e comunicación.

Os produtos que se comercializan seguen unhas canles que os encarecen. Así, os intermediarios obteñen ganancias polo seu traballo e elevan o prezo final do produto.

A patente é o privilexio de explotación ou fabricación dalgún invento, produto ou proceso industrial. A nación ou empresa posuidora dalgunha patente pode vendela ou concedela a outro país ou organismo en usufruto: licenza.

As moedas estranxeiras que entran nun país son as divisas. O prezo que se paga polas divisas é a cotización ou cambio.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »