A actividade económica

- A actividade económica
- 1. Secuencia de contidos e actividades en lingua galega
  - 1.1 Economia
    - 1.1.1 A actividade económica
    - 1.1.2 Recursos naturais
  - 1.2 O sector primario
    - 1.2.1 A agricultura
    - 1.2.2 A gandaría
    - 1.2.3 Recursos forestais
    - 1.2.4 A agricultura en Galicia
    - 1.2.5 A pesca
    - 1.2.6 A pesca en Galicia
    - 1.2.7 A minaría en Galicia
  - 1.3 O sector secundario
    - 1.3.1 Materias primas e fontes de enerxía
    - 1.3.2 A industria
    - 1.3.3 O sector secundario en España
  - 1.4 O sector terciario
    - 1.4.1 O comercio
    - 1.4.2 O transporte
    - 1.4.3 O turismo
    - 1.4.4 Educación
    - 1.4.5 Sanidade
- 2. Resumo de contidos
- 3. Exercicios de autoavaliación
- 4. Solucionarios
  - 1.5 solucions actividades
  - 1.6 Solucións dos exercicios de autoavaliación
- 5. Glosario
- 7. Bibliografía e recursos

« Anterior | Seguinte »

# 1.2.4 A agricultura en Galicia

O clima de Galicia é favorable ao desenvolvemento da agricultura e da gandaría, aínda que hai grandes diferenzas entre unhas comarcas e outras, determinadas principalmente polo relevo. A temperatura e a humidade son os elementos meteorolóxicos que máis inflúen, pero hai un factor climático desfavorable, a miúdo subestimado, a sequidade estival, moi acusada en case todo o país.

Os solos son predominantemente areosos, o que facilita a labra e a drenaxe. Estes solos reteñen escasamente a humidade, xa que a auga se filtra axiña a través deles, arrastrando boa parte dos fertilizantes. Con todo, o alto contido de materia orgánica contrarresta en gran medida estes efectos negativos.

A excesiva acidez, o complicado relevo, a pouca profundidade do chan laborable e a escasa capacidade do campo son tamén factores desfavorables.

A clase e fertilidade dos solos depende en boa parte de aspectos relacionados co clima. Os principais son:

- Infiltración da auga e evaporación:a gran permeabilidade do solo galego fai que os terreos e as plantas necesiten regas adicionais cando a chuvia é escasa, xeralmente no verán.

- Lavado interno de substancias nutritivas: as chuvias invernais someten os chans a un intenso lavado que arrastra moitas substancias nutritivas (nitratos, potasio, calcio…) que produce acidez no terreo. Para contrarrestar esta acidez engádense ás terras substancias nitroxenadas e cal.

- Erosión: ten en Galicia pouca importancia, grazas á cuberta vexetal que protexe o solo e ás suaves pendentes do relevo.

  Infiltración da auga e evaporación. |

Tipos de agricultura

Polo grao de dedicación, podemos considerar tres tipos de agricultura:

- De dedicación exclusiva:os agricultores dedícanse unicamente ao traballo do campo.

- Con complementos: os agricultores teñen a agricultura como actividade principal e conseguen ingresos adicionais traballando noutras actividades.

- Como actividade complementaria: os agricultores teñen a agricultura como actividade secundaria, conseguen co seu traballo no campo alimentos para o consumo familiar. Dáse en zonas próximas aos núcleos urbanos

Zonas de cultivo

Tendo en conta a altitude, en Galicia existen dúas zonas de cultivo:

- Zona baixa (nivel do mar –200 metros–). Abrangue a zona costeira e as ribeiras dalgúns ríos. Cultívase principalmente millo, hortalizas, legumes, patacas, froitas e vides.

- Zona alta (de 200 m a 600 m). Cultívanse patacas, centeo, trigo, millo…

  Ocupación da superficie agrícola | Superficie ocupada polos principais cultivos

A gandaría

Tendo en conta o relevo, a gandaría galega agrúpase en catro zonas:

- Litoral ou baixa:caracterizada polas poucas cabezas de gando maior. Pero pola densidade de poboación o número de reses por km2 é moi elevado. Abundan as aves de curral, os coellos e as pombas.

- De montaña media:con maior número de reses maiores. É a zona máis extensa de Galicia e a considerada máis gandeira. Ten prados naturais, pastos e arboredo.

- De montaña árida: pequenos rabaños de gando cabalar, de la e cabrún, que aproveitan os pastos dos montes. Hai menos gando vacún.

- Inculta e do cimbro: non existe gandaría. Cando desaparecen as neves, quedan lugares de pasto para gando vacún e de la.

En Galicia hai dous tipos de explotacións gandeiras:

- Granxas pequenas familiares, de carácter mixto, xa que a gandaría está moi ligada á agricultura. Poucas cabezas por explotación. A produción consómese familiarmente.

- Granxas de maior tamaño, con mellores condicións alimentarias e de estabulación, razas seleccionadas e maior rendemento: en carne, en leite e en ovos. As explotacións teñen máis cabezas de gando e a produción véndese.

Silvicultura

O terreo forestal ocupa a maior extensión de Galicia e alterna con terra de labor e herbal. Os bosques de especies nobres, como carballos, castiñeiros, nogueiras, freixos, faias… ocupaban gran parte do monte galego. Na actualidade predominan os piñeiros e os eucaliptos de repoboación.

Pero sendo Galicia a primeira zona produtora de madeira de España, aprovéitase moi pouco. Case a metade da madeira producida en montes galegos sae de Galicia sen transformación. Ademais, case o 50% da produción madeireira destínase á industria da celulosa.

  A paisaxe forestal Ata hai poucos anos a paisaxe forestal galega estaba formada por carballeiras, soutos, nogueirais, freixais e faiais. Estas árbores de folla caduca, propias do clima oceánico, favorecen a formación de solos de boa calidade e as súas madeiras son moi valoradas. |  |
  Siluetas de árbores de Galicia | Follas de árbores autóctonas galegas: nogueira, carballo e castiñeiro

Os montes veciñais

Desde antigo existe en Galicia unha forma de propiedade colectiva: os montes en man común, unha institución consuetudinaria que explota comunitaria e directamente a terra. Os montes veciñais pertencen aos veciños de parroquias, lugares ou aldeas. Dáse tamén propiedade colectiva en augas e pasteiros.

  Mapa forestal de Galicia |

  Biografía | Cruz Gallástegui Unamuno (1891-1960) Especializouse en estudos de xardinaría e arboricultura froiteira en Limoges (Francia) e de enxeñaría agrónoma na Escola Superior de Agricultura de Hohenheim (Alemaña). Tamén estudou nas universidades de Harvard e Conell (EE UU). Grazas á súa preparación e experiencia agroforestal, creou no ano 1921 a Misión Biolóxica da Galicia para investigar os cultivos do millo. Este centro empezou a funcionar en Santiago de Compostela; en 1928 pasou a ocupar o pazo de Salcedo (Pontevedra). Cruz Gallástegui publicou moitos traballos de investigación en revistas científicas profesionais, españolas e estranxeiras, sobre millos, patacas e problemas do campo.

  Lectura | O labrego tan só é unha cousa que case non repousa. Da sementeira á seitura pasando pola cava, a súa vida é moi dura e moi escrava. Sempre trafegando, arando, sachando, mallando, gadañando, percurando o gando. Sempre a mirar para o ceo con medo e con receo. | Sempre a sementar ilusión, poñendo na semente o corazón, para colleitar pobreza e mais tristura. Dille ao labrego da beleza da campía, da súa fermosura e poesía. Dirache que si, que a beleza para ti. Manuel María. Versos para cantar en feiras e romaxes.

Actividades propostas

S.11 Agricultura:

- Faga un esquema coas características físicas do agro galego.

- De que depende a fertilidade dos solos galegos?

- Clasifique a agricultura galega segundo o grao de dedicación.

- Zonas de cultivo segundo a altitude.

- Características físicas do agro galego: clima favorable, temperatura suave, humidade a maior parte do ano, seca estival, solos areosos, alto contido de materia orgánica, acidez excesiva, infiltración, evaporación, lavado interno de substancias nutritivas e erosión.

- A fertilidade dos solos galegos depende da infiltración da auga, da evaporación, da permeabilidade, do lavado interno das substancias nutritivas e da erosión.

- Clasificación da agricultura polo grao de dedicación:

- - - Agricultura de dedicación exclusiva.
    - Agricultura con complementos.
    - Agricultura como actividade complementaria.

- - Zonas de cultivo por altitude:

- - Zona baixa: de 0 a 200 m.

  - Zona alta: de 200 a 600 m.

S.12 Gandaría e silvicultura:

- - Esquema das zonas gandeiras.

  - Que tipos de explotación gandeira existen en Galicia?

  - Como se aproveita a riqueza forestal de Galicia?

  - Que porcentaxe de madeira galega non sofre transformación en Galicia?

  - Montes veciñais:

    - Que institucións comunitarias perduran en Galicia?

    - En que zona forestal se atopa a súa comarca?

- Esquema das zonas gandeiras:

- - - Litoral ou baixa.
    - De montaña media.
    - De montaña árida.
    - Inculta e do cimbro.

- Explotacións gandeiras:

- - - Granxas familiares e de carácter mixto.
    - Granxas de maior tamaño.
    - A riqueza forestal de Galicia aprovéitase moi pouco.
    - Case a metade da madeira galega non sofre transformación aquí.

S.13 Montes veciñais:

- Que institucións comunitarias perduran en Galicia?

- En que zona forestal se atopa a súa comarca?

- En Galicia existen desde antigo:

1. Montes veciñais en man común.

2. Propiedade colectiva de augas.

3. Propiedade colectiva de pasteiros.

- Resposta persoal.

S.14 Localice na sopa de letras oito produtos obtidos da silvicultura.

M | C | A | R | C | T | U | L | I | C
K | A | V | C | O | D | S | A | O | H
L | Z | D | B | R | A | J | T | L | I
C | A | N | E | T | D | L | E | P | C
A | Ñ | S | A | I | E | E | X | L | L
O | P | P | R | Z | R | Ñ | G | M | E
B | O | A | S | A | A | A | P | T | B
A | J | P | K | L | P | O | I | E | E
S | S | E | D | F | T | Y | U | C | D
C | E | L | U | L | O | S | A | A | X

M | C |  |  | C |  |  | L |  | C
| A |  |  | O |  |  | A |  | H
| Z | D |  | R |  |  | T |  | I
C | A |  | E | T |  | L | E |  | C
A |  |  |  | I |  | E | X |  | L
O |  | P |  | Z | R | Ñ |  |  | E
B |  | A |  | A |  | A |  | T |
A |  | P |  |  |  |  |  | E |
|  | E |  |  |  |  |  | C |
C | E | L | U | L | O | S | A | A |

Licenciado baixo a Creative Commons Attribution Non-commercial Share Alike License 3.0

« Anterior | Seguinte »