A actividade económica

- A actividade económica
- 1. Secuencia de contidos e actividades en lingua galega
  - 1.1 Economia
    - 1.1.1 A actividade económica
    - 1.1.2 Recursos naturais
  - 1.2 O sector primario
    - 1.2.1 A agricultura
    - 1.2.2 A gandaría
    - 1.2.3 Recursos forestais
    - 1.2.4 A agricultura en Galicia
    - 1.2.5 A pesca
    - 1.2.6 A pesca en Galicia
    - 1.2.7 A minaría en Galicia
  - 1.3 O sector secundario
    - 1.3.1 Materias primas e fontes de enerxía
    - 1.3.2 A industria
    - 1.3.3 O sector secundario en España
  - 1.4 O sector terciario
    - 1.4.1 O comercio
    - 1.4.2 O transporte
    - 1.4.3 O turismo
    - 1.4.4 Educación
    - 1.4.5 Sanidade
- 2. Resumo de contidos
- 3. Exercicios de autoavaliación
- 4. Solucionarios
  - 1.5 solucions actividades
  - 1.6 Solucións dos exercicios de autoavaliación
- 5. Glosario
- 7. Bibliografía e recursos

« Anterior | Seguinte »

# 1.2.2 A gandaría

Actividade económica agraria baseada na cría de animais para obter alimentos: carne, leite, ovos, ou materias primas: la e coiro. Os animais proporcionan forza para o traballo.

O gando vacún é o de maior importancia económica en todo o mundo; seguen o de la, o porcino, o cabalar e as explotacións avícolas. Os principais produtos gandeiros son: leite e derivados, carne, graxas, ovos, las, pelicas e coiros.

A gandaría, unha das actividades económicas máis antigas, incrementouse nas últimas décadas a causa do desprazamento das actividades agrícolas: moitas terras de cultivo dedícanse agora a pasto; aproximadamente o 38% da produción mundial de cereais, especialmente millo, cebada, sorgo e avea, úsase na mantenza de animais.

A demanda actual de carne nos países ricos xa non pode ser satisfeita cos sistemas tradicionais de produción que integraban agricultura e gandaría. Hoxe a produción gandeira, nomeadamente de carne, desenvólvese en modernas instalacións industriais.

Explotacións gandeiras segundo a produción

- Gandaría intensiva estabulada. Animais que se crían en granxas ou en explotacións pechadas e se alimentan con pensos compostos. Dedícanse á produción intensiva de carne e leite, no menor tempo posible. Requiren investimentos importantes nas instalacións, na tecnoloxía e nos pensos.

- Gandaría extensiva. Animais que se crían en grandes extensións de terreo e se alimentan fundamentalmente de pastos naturais, producidos de acordo co ritmo natural das estacións do ano. Deles obtense carne, leite, coiro e la. Dentro dela pódese incluír a gandaría sustentable, aquela que non prexudica o medio natural.

- Gandaría nómade. Desenvólvese nas estepas. O gando desprázase arreo na procura de pastos.

- Explotacións gandeiras mixtas. Granxas vacúas modernas onde se seleccionan as razas para producir carne e leite.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »