A actividade económica

- A actividade económica
- 1. Secuencia de contidos e actividades en lingua galega
  - 1.1 Economia
    - 1.1.1 A actividade económica
    - 1.1.2 Recursos naturais
  - 1.2 O sector primario
    - 1.2.1 A agricultura
    - 1.2.2 A gandaría
    - 1.2.3 Recursos forestais
    - 1.2.4 A agricultura en Galicia
    - 1.2.5 A pesca
    - 1.2.6 A pesca en Galicia
    - 1.2.7 A minaría en Galicia
  - 1.3 O sector secundario
    - 1.3.1 Materias primas e fontes de enerxía
    - 1.3.2 A industria
    - 1.3.3 O sector secundario en España
  - 1.4 O sector terciario
    - 1.4.1 O comercio
    - 1.4.2 O transporte
    - 1.4.3 O turismo
    - 1.4.4 Educación
    - 1.4.5 Sanidade
- 2. Resumo de contidos
- 3. Exercicios de autoavaliación
- 4. Solucionarios
  - 1.5 solucions actividades
  - 1.6 Solucións dos exercicios de autoavaliación
- 5. Glosario
- 7. Bibliografía e recursos

« Anterior | Seguinte »

# 1.3.1 Materias primas e fontes de enerxía

Materias primas

No proceso industrial, para elaborar un produto, precísanse materias primas para a súa transformación.

- Vexetais: liño, algodón, caucho, madeira, cortiza, resina...

- Animais: da gandaría (leite, ovos, coiro...) ou da pesca (peixes, mariscos, algas...).

- Minerais: metálicos: ferro, aluminio, cobre, zinc... e non metálicos: (usados para extraer metais): sal, xofre, lousa, arxilas ...

- Semielaboradas. As que sufriron algunha transformación: a madeira tratada, os tecidos, o caucho sintético…

Fontes de enerxía

Son os recursos naturais que, mediante un proceso de transformación, permiten xerar movementos, luz, forza ou calor para o funcionamento das industrias e dos transportes. As fontes de enerxía adoitan clasificarse en:

- Renovables. Son inesgotables e o seu impacto ambiental é baixo: sol, vento, auga…

- Biomasa. Materia vexetal ou animal que pode converterse en combustible, para producir enerxía eléctrica e obter biogás enerxético.

- Hidroeléctrica. As centrais hidroeléctricas aproveitan a enerxía potencial da auga, facéndoa descender por gravidade para que pase por unha turbina que impulsa un xerador de electricidade.

- Maremotriz. As correntes mariñas, as mareas ou as fortes ondadas utilízanse para producir enerxía mediante instalacións construídas preto do litoral.

- Solar. A enerxía do Sol maniféstase en forma de luz e calor. Aprovéitase con pilas, baterías, paneis, cociñas e nas centrais fotovoltaicas para producir electricidade. Transforma directamente a enerxía luminosa en enerxía eléctrica.

- Xeotérmica. Utilización da calor interna da Terra, ben como auga quente ou para producir electricidade.

- Eólica. Empréganse aeroxeradores para producir electricidade a partir da forza dos ventos.

- Non renovables. Son limitadas no planeta e as súas reservas diminúen ao seren consumidas: leña, carbón, petróleo, uranio… Son os máis aproveitados actualmente.

As fontes de enerxía renovables tamén se chaman alternativas, porque deberían usarse máis, no canto das non renovables.

- Carbón. A súa enerxía aprovéitase para fundir mineral de ferro nos altos fornos, para alimentar caldeiras de calefacción e para producir electricidade nas centrais térmicas.

- Petróleo. O petróleo transfórmase nas refinarías para obter gas butano para cociñas e quentadores; fuel para calefaccións; gasolina para automóbiles; queroseno para avións; gasóleo para tractores, camións, trens e barcos; e asfalto para firme de estradas. O carbón e o petróleo son fontes de enerxía que contaminan moito.

- Gas natural. Está substituíndo o petróleo en cociñas, calefaccións e industrias. Transpórtase por medio de gasodutos.

- Nuclear. Procede da enerxía almacenada no núcleo de átomos de elementos como o uranio. Utilízase nas centrais nucleares para producir electricidade. É rendible pero moi perigosa.

Centrais nucleares españolas

Licenciado baixo a Creative Commons Attribution Non-commercial Share Alike License 3.0

« Anterior | Seguinte »